Lagt er fram erindi lóðarhafa Selás 23 , tillögu að breytingum á húsnæði . Nýja tillagan stækkar húsið úr 112 m 2 uppí 225 m 2 , þar af er 80 m 2 stækkun á grunnfleti og 33 m 2 í risinu sunnan megin þar sem hæðin er yfir 180 cm . Meðfylgjandi eru greinargerð og myndir lóðarhafa sem sýnir umrædda stækkun . Umhverfis - og framkvæmdanefnd samþykkir að senda erindið í grenndarkynningu skv.44.gr . Skipulagslaga nr. 123 / 2010 þegar nánari gögn hafa borist . Samþykkt samhljóða með handauppréttingu . 7 . Eftirlitsskýrsla HAUST / opin leiksvæði í þéttbýli Fljótsdalshéraðs Lögð er fram eftirlitsskýrsla HAUST , dagsett 19.9.2016 . Reglubundið eftirlit Heilbrigðiseftirlits Austurlands á opnum leiksvæðum innan þéttbýlis á Fljótsdalshéraði sem fór fram 26. ágúst 2016 . Á fundi Umhverfis - og framkvæmdanefndar nr. 55 var Skipulags - og byggingarfulltrúa falið að leggja til úrlausnir á þeim atriðum sem skýrslan vísar í og leggja fyrir næsta fund . Lagt er til að verkefnastjóri umhverfismála framkvæmi a.m.k. fjórar úttektir á ári í samvinnu við Þjónustumiðstöð Fljótsdalshéraðs á leiksvæðum og leiktækjum í eigu Fljótsdalshéraðs , úttektarblað og niðurstaða skulu skjalfærð og afhend HAUST til umsagna . Meðfylgjandi er samantekt á athugasemdum unnin af verkefnisstjóra umhverfismála . Einnig er samþykkt að fara í lagfæringar sem allra fyrst með vísan í samantekt . Samþykkt samhljóða með handauppréttingu . 8 . Samningur Minjasafns Austurlands um geymslu muna í Tjarnarási 9 Lagt er fram erindi Elsu Guðnýu Björgvinsdóttur , safnstjóra Minjasafns Austurlands . Í ljósi þess að rýmið að Tjarnarási hefur ekki nýst Minjasafninu sem skyldi er hér með óskað eftir því að safnið fái endurgreidda þá leigu sem greidd hefur verið fram að þessu og jafnframt að safnið þurfi ekki að greiða leigu af húsnæðinu fyrr en viðgerðum á því er lokið . Umhverfis - og framkvæmdanefnd samþykkir að ekki verði innheimt leiga af geymsluhúsnæðinu frá og með 12. október til þess dags sem viðgerðum verði lokið . Skipulags - og byggingarfulltrúa og fjármálastjóra falin úrlausn þess . Samþykkt samhljóða með handauppréttingu .